கேள்வி: கோசுடென்கோ சுரங்கப் பேரழிவு பற்றி தகவல் சொல்.
பதில்: கோசுடென்கோ சுரங்கப் பேரழிவு (''Kostenko mine disaster'') என்பது 28 அக்டோபர் 2023 அன்று காலை, கசக்கஸ்தான் கரகண்டா பிராந்தியத்தில் உள்ள கோசுடென்கோ சுரங்கத்தில் ஏற்பட்ட தீ விபத்தைக் குறிக்கிறது. இந்தத் தீவிபத்தில் 46 சுரங்கத் தொழிலாளர்கள் கொல்லப்பட்டனர், மேலும் நான்கு சுரங்கத் தொழிலாளர்களைத் தேடும் பணி தொடர்கிறது. 20 பேர் காயமடைந்தனர். பூமிக்கடியில் மீத்தேன் வாயு வெடித்ததே இதற்குக் காரணம் என்று கூறப்படுகிறது. கசக்கஸ்தானின் அதிபர், காசிம்-சோமார்த்து டோகாயேவு சுரங்கத்திற்குச் சொந்தமான ஆர்சிலர் மிட்டல் டெமிர்டாவு நிறுவனத்துடனான அனைத்து முதலீட்டையும் நிறுத்த உத்தரவிட்டுள்ளார். கசக்கஸ்தானில் அக்டோபர் 29 தேசிய துக்க நாளாக அறிவிக்கப்பட்டது.